《致中相拉游武夷有六耳不同谋之语原仲和章意》
宋代·刘子翚

年衰渐涸玉池津，拟丐明窗一匕尘。
底用趋风防六耳，须知对影已三人。
高情政喜追灵运，饱学那容欠大春。
右挈左提俱有赖，应怜怀抱久倾囷。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。